Title: Ghidul autorului de cărţi electronice
Description: Ai scris o carte. Foarte frumos. Dar nu ai scris-o pentru a o ţine pentru tine. Trebuie să o publici. Problema e că editurile percep preţuri foarte mari pentru buzunarele unora dintre autori, şi aceasta în mod obiectiv, datorită costurilor mari de tipărire.

Dar ţi-ai permis acest lux, şi acum ai o carte tipărită, cu tine ca autor. Poţi să păstrezi sutele sau miile de volume în biblioteca personală şi să o faci cadou prietenilor la diverse ocazii, sau să încerci să o distribui în diverse librării (care librării, că nu prea mai sunt?!). Ai reuşit să o distribui, cartea e plasată frumos în rafturi. În timp, se aşează praful pe coperţi. După un timp, cartea este retrasă. Mai rămâne să o foloseşti ca decor în casă, sau suport pentru diverse obiecte casnice.
Dar, spre norocul tău, există o soluţie alternativă, mult mai ieftină şi mai eficientă în vînzarea cărţii tale: cărţile electronice!
Piaţa cărţilor electronice şi a editurilor online a evoluat rapid în ultimii ani, şi o mulţime de companii au intrat pe această piaţă, ca edituri, librării online, sau pentru promovarea cărţilor electronice.
Subjects: ghid, autor, cărți, cărţi electronice, publicare, edituri